महाभारतम्-01-आदिपर्व-104
समयबन्धपूर्वकं गङ्गाशान्तन्वोर्विवाहः।। 1 ।। 
<table>				
<td>

	वैशंपायन उवाच।	<td>	1-104-1x	
				
<td>

	एतच्छ्रुत्वा वचो राज्ञः सस्मितं मृदु वल्गु च।यशस्विनी च साऽगच्छच्छान्तनोर्भूतये तदा।।	<td>	1-104-1a1-104-1b	
				
<td>

	सा तु दृष्ट्वा नृपश्रेष्ठं चरन्तं तीरमाश्रितम्।वसूनां समयं स्मृत्वाऽथाभ्यगच्छदनिन्दिता।।	<td>	1-104-2a1-104-2b	
				
<td>

	प्रजार्थिनी राजपुत्रं शान्तनुं पृथिवीपतिम्।प्रतीपवचनं चापि संस्मृत्यैव स्वयं नृपम्।।	<td>	1-104-3a1-104-3b	
				
<td>

	कालोऽयमिति मत्वा सा वसूनां शापचोदिता।उवाच चैव राज्ञः सा ह्लादयन्ती मनो गिरा।।	<td>	1-104-4a1-104-4b	
<td>

	गङ्गोवाच।	<td>	1-104-5x	
				
<td>

	भविष्यामि महीपाल महिषी ते वशानुगा।न तु त्वं वा द्वितीयो वा ज्ञातुमिच्छेत्कथंचन।।	<td>	1-104-5a1-104-5b	
				
<td>

	यत्तु कुर्यामहं राजञ्शुभं वा यदि वाऽशुभम्।न तद्वारयितव्याऽस्मि न वक्तव्या तथाऽप्रियम्।।	<td>	1-104-6a1-104-6b	
				
<td>

	एवं हि वर्तमानेऽहं त्वयि वत्स्यामि पार्थिव।वारिता विप्रियं चोक्ता त्यजेयं त्वामसंशयम्।।	<td>	1-104-7a1-104-7b	
				
<td>

	एष मे समयो राजन्भज मां त्वं यथेप्सितम्।अनुनीताऽस्मि ते पित्रा भर्ता मे त्वं भव प्रभो।।	<td>	1-104-8a1-104-8b	
<td>

	वैशंपायन उवाच।	<td>	1-104-9x	
				
<td>

	तथेति सा यदा तूक्ता तदा भरतसत्तम।प्रहर्षमतुलं लेभे प्राप्य तं पार्थिवोत्तमम्।।	<td>	1-104-9a1-104-9b	
				
<td>

	प्रतिज्ञाय तु तत्तस्यास्तथेति मनुजाधिपः।रथमारोप्य तां देवीं जगाम स तया सह।।	<td>	1-104-10a1-104-10b	
				
<td>

	सा च शान्तनुमभ्यागात्साक्षाल्लक्ष्मीरिवापरा।आसाद्य शान्तनुस्तां च बुभुजे कामतो वशी।।	<td>	1-104-11a1-104-11b	
				
<td>

	न प्रष्टव्येति मन्वानो न स तां किंचिदूचिवान्।स तस्याः शीलवृत्तेन रूपौदार्यगुणेन च।।	<td>	1-104-12a1-104-12b	
				
<td>

	उपचारेण च रहस्तुतोष जगतीपतिः।स राजा परमप्रीतः परमस्त्रीप्रलालितः।।	<td>	1-104-13a1-104-13b	
				
<td>

	दिव्यरूपा हि सा देवी गङ्गा त्रिपथगामिनी।मानुषं विग्रहं कृत्वा श्रीमन्तं वरवर्णिनी।।	<td>	1-104-14a1-104-14b	
				
<td>

	भाग्योपनतकामस्य भार्या चोपनताऽभवत्।शन्तनोर्नृपसिंहस्य देवराजसमद्युतेः।।	<td>	1-104-15a1-104-15b	
				
<td>

	संभोगस्नेहचातुर्यैर्हावलास्यैर्मनोहरैः।राजानं रमयामास यथा रज्येत स प्रभुः।।	<td>	1-104-16a1-104-16b	
				
				
				

	स राजा रतिसक्तोऽभूदुत्तमस्त्रीगुणैर्हृतः।।।। इति श्रीमन्महाभारते आदिपर्वणि संभवपर्वणि चतुरधिकशततमोऽध्यायः।। 104 ।।	1-104-17a

आदिपर्व